พื้นฐานหนุนหุ้นไทยแกว่งขึ้น กรอบใหม่ 760-840 จุด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....พิชัย เลิศสุพงศ์กิจ
หลังทะลุยอดเดิมที่ 758 จุด มาปิดที่ 774 จุด สูงสุดในรอบ 21 เดือน เมื่อวันศุกร์ที่ผ่านมา มีโอกาสสูงที่ดัชนีหุ้นไทยจะยกกรอบการแกว่งตัวขึ้นมาที่ 760840 จุด ในช่วงที่เหลือของปี 2553 หลังตัวแปรต่างๆ พัฒนาไปในทางที่ดีขึ้น ไล่เรียงตั้งแต่ปัญหาการเมือง มาบตาพุด เศรษฐกิจโลกที่ฟื้นตัวดีกว่าที่คาด และแนวโน้มการแข็งตัวของค่าเงินบาท ดังนี้
ประการแรก “การเมืองไม่ได้น่ากลัวอย่างที่คิด” ก่อนหน้าที่จะมีคำพิพากษาคดียึดทรัพย์ นักลงทุนส่วนใหญ่โดยเฉพาะในประเทศวิตกกังวลมากว่าจะทำให้สถานการณ์ทางการเมืองรุนแรงจนอาจถึงขั้นเกิดการเปลี่ยนแปลงทางการเมืองที่มิใช่วิถีประชาธิปไตย
อย่างไรก็ดี การชุมนุมใหญ่ตั้งแต่วันที่ 12 มี.ค. เป็นต้นไป เป็นไปโดยสงบ ยังไม่มีภาพการใช้ความรุนแรง แม้จะมีมือที่สามพยายามสร้างสถานการณ์ป่วนเมืองบ้างก็ตาม ทำให้มีความมั่นใจมากขึ้นว่า รัฐบาล “อภิสิทธิ์” จะประคองตัวผ่านวิกฤตครั้งนี้ไปได้ ความเสี่ยงทางการเมืองที่เคยพุ่งปรี๊ด จึงลดลงอย่างมาก ทำให้นักลงทุนที่ได้ลดพอร์ตหุ้นไปก่อนหน้านี้ จำต้องวกกลับเข้าลงทุนรอบใหม่ แม้ราคาหุ้นจะสูงขึ้นบ้างก็ตาม
น่าสังเกตว่า รอบนี้นักลงทุนต่างชาติ ไม่ได้กังวลต่อปัญหาการเมืองไทยมากเหมือนกับนักลงทุนในประเทศ ส่วนหนึ่งเป็นเพราะมองว่า ปัญหาการเมืองไม่ใช่เรื่องใหม่ ที่สำคัญความเสี่ยงเรื่องนี้น่าจะพีกไปแล้วตั้งแต่สงกรานต์ปีที่แล้ว นอกจากนั้น การลงทุนในตลาดหุ้นเอเชียอื่นก็มีความเสี่ยงทางการเมืองเช่นกัน 
ประการที่ 2 พัฒนาการเชิงบวกในการคลี่คลายปัญหามาบตาพุด ก่อนหน้านี้นักวิเคราะห์และนักลงทุนต่างทำใจแล้วว่า ปัญหามาบตาพุดจะยืดเยื้อยาว โดยตั้งหลักว่า โครงการต่างๆ จะล่าช้า 814 เดือน อย่างไรก็ดี ช่วงปลายเดือน ก.พ. ศาลปกครองได้มีคำสั่ง “ปลดล็อก” 7 โครงการ ให้เดินหน้าก่อสร้างต่อไปได้ ทำให้เกิดความหวังว่า จะมีการปลดล็อกโครงการอื่นๆ เพิ่มเติม โดยเฉพาะโรงแยกก๊าซที่ 6 ของ ปตท. ซึ่งเป็นอุตสาหกรรมต้นน้ำที่สำคัญ
ประการที่ 3 เศรษฐกิจโลกฟื้นตัวดีเกินคาด โดยเฉพาะเศรษฐกิจอีเมอร์จิงมาร์เก็ต ขณะที่ปัญหาหนี้สาธารณะของประเทศแถบยุโรปมิได้รุนแรงอย่างที่กังวล 
ช่วง 23 เดือนที่ผ่านมา มีสัญญาณมากขึ้นเรื่อยๆ ที่บ่งชี้ว่า เศรษฐกิจโลกฟื้นตัวดีกว่าที่เคยประเมินไว้เมื่อปลายปี 2552 การฟื้นตัวของเศรษฐกิจโลกได้ช่วยกระตุ้นภาคการส่งออกของไทยที่มีสัดส่วนสูงถึงราว 70% ของจีดีพี โดยมีความเป็นไปได้สูงขึ้นที่การส่งออกปีนี้จะขยายตัวได้ถึงเป้าหมาย 14% อุตสาหกรรมผลิตเพื่อส่งออกต้องเร่งจ้างคนงานเพิ่มเติมเพื่อรองรับคำสั่งซื้อที่กลับมาเร็วเกินคาด ทำให้ปัญหาคนว่างงานคลี่คลายลงเป็นลำดับ 
เศรษฐกิจโลกที่ฟื้นเร็วเกินคาดส่งผลบวกโดยตรงต่อเศรษฐกิจเอเชียที่พึ่งพิงการส่งออก จนทำให้ธนาคารกลางของประเทศแถบเอเชียรวมถึงของไทย ส่งสัญญาณปรับขึ้นอัตราดอกเบี้ย ซึ่งช่วยหนุนสกุลเงินเอเชีย รวมถึงค่าเงินบาท การคาดการณ์เชิงบวกต่อเศรษฐกิจและค่าเงินเอเชียทำให้กระแสเงินทุนไหลเข้าเอเชียอย่างชัดเจนตั้งแต่กลางเดือน ก.พ. ที่ผ่านมา กรณีตลาดหุ้นไทย ต่างชาติได้เข้าซื้อสุทธิติดต่อกันในช่วงวันที่ 22 ก.พ.19 มี.ค. เป็นมูลค่าเฉียด 4 หมื่นล้านบาททีเดียว ขณะที่ค่าเงินบาทวิ่งขึ้นสู่จุดแข็งสุดในรอบเกือบ 22 เดือนที่ 32.28 บาท/เหรียญสหรัฐ
การฟื้นตัวของเศรษฐกิจโลกยังช่วยหนุนภาคการท่องเที่ยวที่สร้างรายได้ให้ประเทศไทยราว 5% ของจีดีพี อีกด้วย ธุรกิจที่เกี่ยวข้องกับการท่องเที่ยวจึงฟื้นตัวขึ้นอย่างชัดเจนตั้งแต่ปลายปีที่ผ่านมา แม้จะสะดุดไปบ้างในเดือน มี.ค. จากเหตุการชุมนุม อย่างไรก็ดีเชื่อว่าจะกระทบระยะสั้นเท่านั้น 
ด้านงบประมาณไทยเข้มแข็งมูลค่า 1.43 ล้านล้านบาท ได้เริ่มทยอยฉีดเงินเข้าสู่ระบบเศรษฐกิจไทย หลังเผชิญปัญหาการเบิกจ่ายล่าช้าในช่วง 45 เดือนที่ผ่านมา นอกจากนั้นราคาพืชผลทางการเกษตรส่วนใหญ่ที่อยู่ในเกณฑ์ดียังมีส่วนช่วยกระตุ้นกำลังซื้อจากกลุ่มรากหญ้าอีกด้วย
การเร่งตัวขึ้นของภาคส่งออก ภาคการท่องเที่ยวและการใช้จ่ายภาครัฐ รวมถึงราคาพืชผลทางการเกษตรส่วนใหญ่ที่อยู่ในเกณฑ์ดีจะผลักดันให้มีการทบทวนปรับขึ้นประมาณการทางเศรษฐกิจ และผลประกอบการรวมถึงราคาเป้าหมายของบริษัทจดทะเบียน
จึงมีความเป็นไปได้มากขึ้นที่เศรษฐกิจปี 2553 จะขยายตัวถึง 4% และหนุนกำไรสุทธิของบริษัทจดทะเบียนในตลาดหุ้นให้ขยายตัวราว 1520% และดึงค่าพีอีตลาดหุ้นไทยลงมาเหลือราว 11 เท่าเศษ ต่ำกว่าค่าเฉลี่ย 10 ปีที่อยู่ใกล้ 12 เท่า นักวิเคราะห์ค่ายธนชาตประเมินดัชนีหุ้นปลายปีนี้จะอยู่ที่ 820 จุด 
มูลค่าตลาดหุ้นไทยจึงอยู่ในข่ายปานกลางไม่ถูกไม่แพง แม้จะดีดขึ้นมาถึง 63% ในปี 2552 แต่ยังมีโอกาสเห็น 820 จุด ก่อนสิ้นปีนี้ อย่างไรก็ดี ความผันผวนระหว่างทางเป็นสิ่งที่สามารถคาดหมายได้ ขึ้นอยู่กับตัวแปรความยั่งยืนของการฟื้นตัวของเศรษฐกิจโลก จังหวะเวลาในการถอนมาตรการกระตุ้นเศรษฐกิจโลก และเสถียรภาพทางการเมือง เป็นต้น 
เพื่อกระจายความเสี่ยง อาจใช้กลยุทธ์บาร์เบล คือมีหุ้นชั้นดีที่อ่อนไหวกับภาวะเศรษฐกิจและหุ้นชั้นดีที่ไม่เหวี่ยงตามเศรษฐกิจ 
กลุ่มแรก หากเศรษฐกิจฟื้นตัวไปเรื่อยๆ จะให้ผลตอบแทนเด่นกว่ากลุ่มหลัง หุ้นที่อยู่ในข่ายนี้ได้แก่ AMATA, AOT, CPN, KBANK, KTB, SCC, PTT, PTTEP, PTTCH, HANA, CPF เป็นต้น 
ส่วนกลุ่มหลัง เป็นหุ้นที่ไม่ค่อยเหวี่ยงตามเศรษฐกิจและให้ปันผลในเกณฑ์ดี แถมราคาหุ้นยังซื้อขายกันต่ำกว่ามูลค่าที่ควรจะเป็น หุ้นที่อยู่ในข่ายนี้ได้แก่ GLOW, TTW, CPALL, TUF เป็นต้น